laion/Wikipedia-Exotic huggingface dataset:
এড হ্যারিস

এডওয়ার্ড অ্যালেন হ্যারিস (ইংরেজি: Edward Allen Harris; জন্ম: ২৮ নভেম্বর ১৯৫০) হলেন একজন মার্কিন অভিনেতা, প্রযোজক, পরিচালক ও চিত্রনাট্যকার। তিনি অ্যাপোলো থার্টিন (১৯৯৫), দ্য ট্রুম্যান শো (১৯৯৮), পোলক (২০০০), ও দি আওয়ার্স (২০০২) চলচ্চিত্রে অভিনয় করে সমাদৃত হন এবং চারটি একাডেমি পুরস্কারের মনোনয়ন লাভ করেন। এছাড়াও তিনি অসংখ্য চলচ্চিত্র প্রধান ও পার্শ্ব চরিত্রে অভিনয় করেছেন, তন্মধ্যে উল্লেখযোগ্য হল দ্য রাইট স্টাফ (১৯৮৩), দ্য অ্যাবিস (১৯৮৯), স্টেট অব গ্রেস (১৯৯০), গ্লেনগারি গ্লেন রস (১৯৯২), নিক্সন (১৯৯৫), দ্য রক (১৯৯৬), স্টেপমম (১৯৯৮), আ বিউটিফুল মাইন্ড (২০০১), এনিমি অ্যাট দ্য গেটস্‌ (২০০১), আ হিস্ট্রি অব ভায়োলেন্স (২০০৫), গন বেবি গন (২০০৭), স্নোপিয়ের্সার (২০১৩), এবং মাদার (২০১৭)। তিনি পোলক (২০০০) ও পশ্চিমা ধাঁচের অ্যাপালুসা (২০০৮) চলচ্চিত্র পরিচালনা করেন। টেলিভিশনে হ্যারিস মিনি ধারাবাহিক এম্পায়ার ফলস্‌ (২০০৫)-এ মাইলস রবি ও টেলিভিশন চলচ্চিত্র গেম চেঞ্জ (২০১২)-এ সিনেটর জন ম্যাককেইন চরিত্রে অভিনয় করে খ্যাতি অর্জন করেন, দ্বিতীয় কাজটির জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি ২০১৬ সাল থেকে এইচবিওর বিজ্ঞান কল্পকাহিনিমূলক ধারাবাহিক ওয়েস্টওয়ার্ল্ড-এ কাজ করছেন, এই কাজের জন্য তিনি একটি প্রাইমটাইম এমি পুরস্কারের মনোনয়ন লাভ করেন। "Ed Harris"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। ১৭ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।  উইকিমিডিয়া কমন্সে এড হ্যারিস সংক্রান্ত মিডিয়া রয়েছে। ইন্টারনেট অফ-ব্রডওয়ে ডেটাবেজে এড হ্যারিস (ইংরেজি) ইন্টারনেট ব্রডওয়ে ডেটাবেজে এড হ্যারিস (ইংরেজি) ইন্টারনেট মুভি ডেটাবেজে এড হ্যারিস  (ইংরেজি) টার্নার ক্লাসিক মুভিজ ডেটাবেজে এড হ্যারিস (ইংরেজি) রটেন টম্যাটোসে এড হ্যারিস (ইংরেজি)
বাণেশ্বর বিদ্যালঙ্কার

বাণেশ্বর বিদ্যালঙ্কার অষ্টাদশ শতকের একজন বিখ্যাত বাঙালি পণ্ডিত, কাব্য এবং নাট্যকার। বাণেশ্বর বিদ্যালঙ্কার হুগলি জেলার গুপ্তিপাড়ার বাসিন্দা ছিলেন। তাঁর পিতার নাম রামদেব তর্কবাগীশ। তিনি ছিলেন গুপ্তিপাড়ার প্রসিদ্ধ শুভাকরের বংশধর। বাণেশ্বর বিদ্যালঙ্কার নদীয়ার রাজা কৃষ্ণচন্দ্রের সভাপণ্ডিত ছিলেন। কোন কারণবশত কৃষ্ণচন্দ্র তাঁর উপর রেগে গেলে তিনি বর্ধমানরাজ চিত্রসেনের আশ্রয়ে যান। তিনি বর্ধমানরাজের আদেশে ১৭৪৪ খ্রিস্টাব্দে গদ্যেপদ্যে চিত্রচম্পূ গ্রন্থ রচনা করেন। এই বইটিতে বর্গীর হাঙ্গামার বহু বিবরণ পাওয়া যায়। চিত্রসেনের মৃত্যুর পর তিনি আবার কৃষ্ণচন্দ্রের রাজসভায় যান এবং এর কিছুদিন পরে তিনি নদীয়া ত্যাগ করে কলকাতায় রাজা নবকৃষ্ণের আশ্রয়ে থাকেন। ওয়ারেন হেস্টিংস যে ১১ জন পণ্ডিতের সাহায্যে বিবাদার্ণবসেতু নামে বিরাট ধর্মশাস্ত্রসংগ্রহ রচনা করান তিনি তাঁদের অন্যতম। এই বইটি ব্রিটিশ আমলে হিন্দু আইনের আদিগ্রন্থ এবং দীর্ঘকাল সুপ্রীম কোর্টের একমাত্র আইনগ্রন্থ ছিল। হ্যালহেড এটি ইংরেজিতে অনুবাদ করেন। তাঁর অনুবাদের নাম A Code of Gentoo Law, যা ১৭৭৬ খ্রিস্টাব্দে ইংল্যান্ড থেকে গ্রন্থাকারে প্রকাশিত হয়। বাণেশ্বর রচিত আটটি গ্রন্থ এ যাবৎ পাওয়া গেছে। সেগুলি হলো: চিত্রচম্পূ, বিবাদার্ণবসেতু, রহস্যামৃত, তারাস্তোত্র, দেবীস্তোত্র, চন্দ্রাভিষেক ও কাশীশতক। চিত্রচম্পূ কাব্যটি একাধারে ইতিহাস ও ভূগোল। এতে চিত্রসেন সম্পর্কে অনেক তথ্য লিপিবদ্ধ হয়েছে। তাঁর রচনা বলে প্রসিদ্ধ কিছু উদ্ভট সংস্কৃত কবিতার সন্ধান পাওয়া যায়। "পাতা:প্রবাসী (দ্বাত্রিংশ ভাগ, প্রথম খণ্ড).djvu/৯৯ - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৪-১২।  "বাণেশ্বর বিদ্যালঙ্কার - বাংলাপিডিয়া"। bn.banglapedia.org। সংগ্রহের তারিখ ২০২১-০৪-১২।  সংসদ বাঙালি চরিতাভিধান - প্রথম খণ্ড - সাহিত্য সংসদ
জামাল মোস্তফা

জামাল মোস্তফা (জন্ম ৩১ ডিসেম্ব ১৯৫৯) একজন বাংলাদেশি ব্যবসায়ী ও রাজনীতিবিদ। তিনি ২০২০ সলের ৯ ফেব্রুয়ারি থেকে ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করছেন। তিনি ২২ সেপ্টেম্বর ২০১৮ তারিখ থেকে ৬ মার্চ ২০১৯ পর্যন্তও ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পালন করেন। জামাল মোস্তফা ১৯৫৯ সালের ৩১ ডিসেম্বর ঢাকার মিরপুরে জন্মগ্রহণ করেন। মিরপুর মডেল উচ্চ বিদ্যালয়ে পড়ার সময় রাজনীতির সাথে জড়িত হন। পড়াশুনার শেষ করার তিনি পেশা হিসেবে ব্যবসা শুরু করেন। পাশাপাশি তিনি রাজনীতিতে জড়িত হন। তিনি ১৯৮৬ সাল থেকে ১৯৯৪ সাল পর্যন্ত ঢাকা সিটি কর্পোরেশনের ১ নং ওয়ার্ড (যা বর্তমানে ঢাকা উত্তর সিটি কর্পোরেশনের ৪ নং ও ১৫ নং ওয়ার্ড) আওয়ামী লীগের যুগ্ম সাধারণ সম্পাদক হিসেবে দায়িত্ব পালন করেন। ১৯৯৪ সালে তিনি আওয়ামী লীগের প্রার্থী হিসেবে ৪ নং ওয়ার্ডের কাউন্সিলর নির্বাচিত হন। ১৯৯৭ থেকে ২০০৪ সাল পর্যন্ত তিনি ৪ নং ওয়ার্ড আওয়ামী লীগের সাধারণ সম্পাদক হিসেবে দায়িত্ব পালন করেন। ২০০৫ সাল থেকে তিনি কাফরুল থানা আওয়ামী লীগের সভাপতির দায়িত্ব পালন করছেন। তিনি ২০১৫ সালে ঢাকা উত্তর সিটি কর্পোরেশনের নির্বাচনে ৪নং ওয়ার্ডের কাউন্সিলর নির্বাচিত হন। পরে তিনি ঢাকা উত্তর সিটি কর্পোরেশনের প্যানেল মেয়র-২ হিসেবেও মনোনয়ন পান। ২২ সেপ্টেম্বর ২০১৮ সালে প্যানেল মেয়র-১ মো. ওসমান গণির (যিনি আনিসুল হকের মৃত্যুর পর ভারপ্রাপ্ত মেয়র হন) মৃত্যুর পর তিনি ঢাকা উত্তর সিটি কর্পোরেশনের ভারপ্রাপ্ত মেয়র হিসেবে দায়িত্ব পান। "উত্তর সিটিতে প্যানেল মেয়র জামাল মোস্তফা"। একুশে টিভি। সংগ্রহের তারিখ ২ এপ্রিল ২০২০।  "ভারপ্রাপ্ত মেয়র আলহাজ্ব মো. জামাল মোস্তফার সংক্ষিপ্ত জীবন-বৃত্তান্ত"। dncc.gov.bd। সংগ্রহের তারিখ ৭ মার্চ ২০১৯।  "সরষের মধ্যে ভূত থাকলে তাড়াবে কে"। প্রথম আলো। ১৬ জানুয়ারি ২০১৭।  "নগরবাসীর মনের মতো নগর চান জামাল মোস্তফা"। banglanews24.com। অক্টোবর ২৪, ২০১৮।  "আনিসুল হকের স্বপ্ন বাস্তবায়নে কাজ করে যাচ্ছি"। দৈনিক আমার সংবাদ। ৩১ অক্টোবর ২০১৮। ৩ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৯।
হেসবার্গার

হেসবার্গার (ফিনীয় ভাষায়: Hesburger) ফিনল্যান্ডের তুর্কু শহর ভিত্তিক একটি ফাস্ট ফুড চেইন। বর্তমানে এটি ফিনল্যান্ডের বৃহত্তম হ্যামবার্গার রেস্তোরাঁ; মার্কিন কোম্পানি ম্যাকডোনাল্ড্‌সের অবস্থান ২য়। ১৯৯২ সালে এটির মাত্র ১২টি শাখা ছিল। এর পরের দশকে হেসবার্গার ফিনল্যান্ডের ৬০টি শহরে প্রায় ২০০টি শাখায় প্রসার লাভ করেছে। আন্তর্জাতিক বাজারেও হেসবার্গার নাম লিখিয়েছে। এস্তোনিয়া, জার্মানি, লাতভিয়া ও লিথুয়ানিয়াতে এর শাখা আছে। সিরিয়াতে স্বল্প সময়ের জন্য একটি শাখা খোলা হলেও অলাভজনক বলে বন্ধ হয়ে যায়। ফিনল্যান্ডের তুর্কু শহরে একটি হেসবার্গার হোটেলও আছে। Hesburger – Official site
বালাকোট

বালাকোট পাকিস্তানের খাইবার পাখতুনখোয়া প্রদেশের মনসেহরা জেলার একটি শহর। এটি পাকিস্তানের ঐতিহাসিক স্থানগুলির একটি। ২০০৫ কাশ্মীর ভূমিকম্পেে এটি প্রায় ধ্বংস হয়ে যায়। পরে পাকিস্তান সরকার ও সৌদি সরকারের সৌদি পাবলিক অ্যাসিস্ট্যান্ট ফর পাকিস্তান আর্থকোয়েক ভিকটিম (SPAPEV) সংস্থার সহায়তা পুর্ননির্মাণ করা হয়। ব্রিটিশ পূর্ববর্তী ইতিহাস সম্পর্কে তেমন জানা যায় না। যাইহোক, হাজারা বিশ্ববিদ্যালয়ের প্রত্নতাত্ত্বিক বিভাগে, এই এলাকার কাছাকাছি যায়গা থেকে পাওয়া টেরাকোটা ও পোরামাটির মূর্তি পাওয়া গেছে। যা এই এলাকার পূর্ববর্তী বাসিন্দাদের সম্পর্কে ধারণা দেয়। এখানকার পুরনো করবস্থানগুলোও প্রাক মুসলিম অধিবাসীদের সাথে সংযোগ স্থাপন করে, যারা পরে মুসলমান হয়েছিল। ২০১৯ সালের ২৬শে ফেব্রুয়ারি ভারতীয় বিমান বাহিনী বালাকোটে বিমানহামলা চালায়। ভারত দাবি করে যে তারা পুলওয়ামার আক্রমণের প্রতিশোধ হিসাবে বালাকোটের নিকটে জাইশ ই মোহাম্মদের একটি জঙ্গি আস্তানায় হামলা চালিয়ে প্রায় ৩০০ জঙ্গি হত্যা করে। পাকিস্তান সেনাবাহিনী ভারতের এ দাবি প্রত্যাখ্যান করে, এবং তারা বলে ভারতীয় বিমানগুলি মুজাফ্ফরাবাদের নিকট আকাশসীমা লঙ্ঘন করে, পাকিস্তান বাহিনী জেট বিমানগুলোকে প্রতিক্রিয়া জানায়, ফলে ভারতীয় জেটগুলি ফিরে যায় এবং ফিরে যাওয়ার সময় পেলোড ফেলে দেয়। পাকিস্তান দাবি করে যে কোনও প্রাণহানি বা ক্ষতি করা হয়নি। ভারতীয় দুটি বিমান ভূপাতিত ও দুই পাইলটকে আটক করেছে বলেও পাকিস্তান দাবি করে, পরে পাকিস্তান আটক পাইলটের ভিডিও প্রকাশ করে। বালাকোট কুনহার নদীর তীরে অবস্থিত। উৎপত্তি স্থল থেকে জেলম নদীর সাথে মিলিত হওয়ার পূর্বে, নদীর দৈর্ঘ্যের প্রায় দুই তৃতীয়াংশ এটি, যার উৎপত্তি মূলত কঘান উপত্যকায় অবস্থিত ধরম সরের নিকটে। বালাকোট মনসেহরা জেলার প্রধান শহরগুলির একটি। এটি বালাকোট তহশিলের সদরদপ্তর, যেটি মনসেহরা জেলার সবচেয়ে বড় তহশিল। একইসাথে এটি একটি ইউনিয়ন কাউন্সিলও, এটি কয়েকটি উপশহর ও গ্রাম দ্বারা শাসিত হয়। "Saudi Public Assistance for Pakistan Earthquake Victims"। ২১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৯।  "পাকিস্তানে আটক ভারতীয় পাইলটের চা-পানের ভিডিও ভাইরাল"। সংগ্রহের তারিখ ২০১৯-০৩-০১।
লরেন ব্রাইস

লরেন ব্রাইস (২৯ সেপ্টেম্বর, ১৯৬২ – ৩ জুলাই, ২০১৫) একজন প্রাক্তন মার্কিন পর্ণোগ্রাফিক অভিনেত্রী. ১৯৮০’র শেষে ও ১৯৯০’র দশকে প্রাপ্ত বয়স্কদের চলচ্চিত্রের ক্যারিয়ারে তিনি প্রথমে Nightdreams II পরবর্তীতে 3 এ, এবং তিনি Deep Throat 4 (যৌনতা মূলক নয় এমন চরিত্রে) ও 5 এ অভিনয় করেন।. এছাড়াও True Legends of Adult Cinema: The Modern Video Era (1993) নামের একটি ডকুমেন্টারি তৈরি করেন। তার বাগদত্তার ভাষ্য অনুযায়ী, তিনি ২০১৫ সালের ৩ জুলাই যকৃতের সমস্যায় তিনি মারা যান। ১৯৯১ এভিএন পুরস্কার বিজয়ী – সেরা অভিনেত্রী, ভিডিও (বিবাহিত নারী - প্লাম প্রডাকশনস) ইন্টারনেট অ্যাডাল্ট ফিল্ম ডেটাবেজে Lauren Brice "Night Dreams 2 - internet adult film database"। iafd.com। ১৯৯০। সংগ্রহের তারিখ ২০১৫-০৮-২৫।  "Nightdreams II (1992)"। IMDb। ১৯ সেপ্টেম্বর ১৯৯২। সংগ্রহের তারিখ ২৫ আগস্ট ২০১৫।  "Night Dreams 3 - internet adult film database"। iafd.com। ১৯৯০। সংগ্রহের তারিখ ২০১৫-০৮-২৫।  "Nightdreams 3 (1991)"। IMDb। সংগ্রহের তারিখ ২৫ আগস্ট ২০১৫।  "Deep Throat 4 - internet adult film database"। iafd.com। ১৯৯০। সংগ্রহের তারিখ ২০১৫-০৮-২৫।  "Deep Throat 5 - internet adult film database"। iafd.com। ১৯৯১। সংগ্রহের তারিখ ২০১৫-০৮-২৫।  "Deep Throat V (1991)"। IMDb। ২৫ আগস্ট ২০০৬। সংগ্রহের তারিখ ২৫ আগস্ট ২০১৫।  "True Legends of Adult Cinema: The Modern Video Era - internet adult film database"। iafd.com। ১৯৯৩। সংগ্রহের তারিখ ২০১৫-০৮-২৫।  "True Legends of Adult Cinema: The Modern Video Era (1993)"। IMDb। সংগ্রহের তারিখ ২৫ আগস্ট ২০১৫।  "1991 AVN Award Winners"। জানুয়ারি ১৮, ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৮-১৭।  ইন্টারনেট মুভি ডেটাবেজে Lauren Brice (ইংরেজি) ইন্টারনেট অ্যাডাল্ট ফিল্ম ডেটাবেজে Lauren Brice অ্যাডাল্ট ফিল্ম ডেটাবেজে Lauren Brice (ইংরেজি)
হান্টার (২০১৫-এর চলচ্চিত্র)

হান্টার হচ্ছে ২০১৫ সালে মুক্তিপ্রাপ্ত একটি হিন্দি চলচ্চিত্র। প্রাপ্তবয়স্কদের জন্য তৈরি যৌন-হাস্যরসাত্মক ঘরানার এই চলচ্চিত্রটির কাহিনী রচয়িতা এবং পরিচালক ছিলেন হর্ষবর্ধণ কুলকার্নী। চলচ্চিত্রটির মুখ্য ভূমিকায় ছিলেন গুলশান দেবাইয়া, রাধিকা আপ্টে এবং সাই তামহানকার। চলচ্চিত্রটির মূল কাহিনী হচ্ছে একজন কামুক যুবককে নিয়ে, তার শিশুকাল থেকে শুরু করে বড় হওয়া পর্যন্ত বিভিন্ন ঘটনা দেখানো হয়েছে চলচ্চিত্রটিতে। ২০১৫ সালের ২০ শে মার্চ চলচ্চিত্রটি মুক্তি পায়। "Hunterrr Cast & Crew"। Bollywood Hungama।  "Box Office: Understanding the economics of Hunterrr"। Bollywood Hungama।  "Hunterrr Box Office Collection"। Bollywood Hungama।  "Gulshan Devaiah to make a special appearance in Junooniyat"। The Indian Express। ৯ জানুয়ারি ২০১৫। সংগ্রহের তারিখ ১৬ জানুয়ারি ২০১৫।  "'Hunterrr' - disarmingly frank sex comedy"। Dainik Jagran। সংগ্রহের তারিখ ২০ মার্চ ২০১৫।  "Hunterrr trailer: Gulshan Devaiah, the sex addict has all the fun in this adult film!"। India.com। ১৫ জানুয়ারি ২০১৫। সংগ্রহের তারিখ ১৬ জানুয়ারি ২০১৫।  "'Hunterrr' - Movie review"। Mid Day। সংগ্রহের তারিখ ২০ মার্চ ২০১৫।  ইন্টারনেট মুভি ডেটাবেজে হান্টার (ইংরেজি)
আহা!

আহা! ২০০৭ সালে মুক্তিপ্রাপ্ত বাংলাদেশী চলচ্চিত্র। ছবিটির চিত্রনাট্য রচয়িতা, গীতিকার ও পরিচালক এনামুল করিম নির্ঝর। এটি তার প্রথম পরিচালিত ছবি। বাংলালিংক নিবেদিত এই ছবিটি প্রযোজনা করেছে ইমপ্রেস টেলিফিল্ম লিঃ। ছবিটিতে বিভিন্ন চরিত্রে অভিনয় করেছেন হুমায়ুন ফরীদি, তারিক আনাম খান, ফজলুর রহমান বাবু, শহিদুল আলম সাচ্চু, ইয়াসমিন বিলকিস সাথী, ফেরদৌস (অতিথি শিল্পী), প্রজ্ঞা লাবনী, খালেদ খান, গাজী রাকায়েতসহ আরও অনেকে। 'আহা!' ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর জাতীয় চলচ্চিত্র পুরস্কার এ শ্রেষ্ঠ পরিচালক ২০০৭ লাভ করেন। এবং এটা সহ ছবিটি মোট চারটি বিভাগে পুরস্কার লাভ করে। প্রায় একশ বছরের পুরনো বাপ-দাদার বাড়িতে বাস করেন অর্ন্তমূখী মল্লিক সাহেব (তারিক আনাম খান)। পুরনো ঢাকার ঘনবসতিপূর্ণ এলাকায় তার বাড়ির আশেপাশে রিয়েল এস্টেট কোম্পানী ছ'তলা, সাততলা বিল্ডিং বানায়। মল্লিক সাহেবকে তারা নানা প্রলোভনে এই বাড়ি ভেঙ্গে এপার্টমেন্ট কমপ্লেক্স বানাতে বলে। তিনি দ্বিধা-দুশ্চিন্তায় সিদ্ধান্ত নিতে পারেন না। এমন সময়ে হঠাৎ তার একমাত্র মেয়ে রুবা আমেরিকায় স্বামীর হাতে নির্যাতিত হয়ে ছয় বছরের শিশু সন্তানকে নিয়ে বাবার বাড়িতে ফেরত চলে আসে। দেশে ফিরে রুবা এঘর ওঘর ঘুরে বেড়ায়। স্মৃতিমাখা জানালায় চোখ রেখে আকাশ দেখার চেষ্টা করে। চোখে পড়ে নতুন গজিয়ে ওঠা বিল্ডিং আর সারি সারি বারান্দা। বর্ষায় একদিন জানালার সামনে দাঁড়িয়ে হঠাৎ পাশের বারান্দায় আবিষ্কার করে এক লাল বস্ত্রখন্ড। আসলে সেটা কি? পরপর সাতদিন সাত রঙের আন্ডারওয়্যার ঝুলতে দেখে তার যেমন কৌতূহল বাড়ে, তেমনি মনের জমিতে অদ্ভুত এক কৌতুক তৈরী হয়। আগন্তুক সোলেমান-এর (ফজলুর রহমান বাবু) আবির্ভাব ঘটে, সে খুনের অনুশোচনায় মল্লিক সাহেব-এর কাছে আশ্রয় চায় শুদ্ধ হবার আশায়। দারোয়ান হিসেবে কাজ পাবার পর সে নানা কারণে এলাকার ছেলেদের সাথে বিবাদে জড়িয়ে পড়ে। আর এদিকে জীবের সুন্দরতম অনুভূতির ছোঁয়া পেয়েও হঠাৎ একদিন বাবার কাছে ধরা পড়ে যায় রুবা। শেষ পর্যন্ত একটা খুন প্রশ্নবোধক চিহ্ন হয়ে থমকে দাঁড়ায়। হুমায়ুন ফরীদি - কিসলু তারিক আনাম খান - মিঃ মল্লীক ফজলুর রহমান বাবু - সোলেমান শহিদুল ইসলাম সাচ্চু - রফিক ইয়াসমিন বিলকিস সাথী ফেরদৌস - (অতিথি শিল্পী) প্রজ্ঞা লাবনী - খালেদ খান - গাজী রাকায়েত - বিজয়ী শ্রেষ্ঠ পরিচালকঃ এনামুল করিম নির্ঝর ২০০৭ বিজয়ী শ্রেষ্ঠ কণ্ঠশিল্পী নারীঃ ফাহমিদা নবী ২০০৭ বিজয়ী শ্রেষ্ঠ চিত্রগ্রাহকঃ (রঙ্গিন), সাইফুল ইসলাম বাদল ২০০৭ বিজয়ী শ্রেষ্ঠ সম্পাদকঃ অর্ঘ্য কমল মিত্র ২০০৭ মনোনয়নঃ ৫ম দুবাই আন্তর্জাতিক চলচ্চিত্র উৎসব ২০০৭ আহা! ছবির সঙ্গীত পরিচালনা করেছেন রেজাউল দেবজ্যোতি মিশ্র। সঙ্গীত রচনা করেছেন ছবির পরিচালক এনামুল করিম নির্ঝর। "৫ম দুবাই আন্তর্জাতিক চলচ্চিত্র উৎসবে আহা!"। ১১ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১০ জুলাই ২০০৮।  চলচ্চিত্র প্রবেশদ্বার সিনেমার অফিসিয়াল ওয়েবসাইট ইন্টারনেট মুভি ডেটাবেজে আহা! (ইংরেজি) ৫ম দুবাই আন্তর্জাতিক চলচ্চিত্র উৎসবে আহা!
এনামুল করিম নির্ঝর

এনামুল করিম নির্ঝর বাংলাদেশী চলচ্চিত্র পরিচালক। তিনি বেশ কিছু প্রামাণ্য চিত্র নির্মাণ করার পর ২০০৭ সালে প্রথম পূর্ণদৈর্ঘ্য চলচ্চিত্র আহা! নির্মাণ করেছেন। তার এই ছবিটি চারটি বিভাগে জাতীয় চলচ্চিত্র পুরস্কার লাভ করেছে। চলচ্চিত্রটি মিউনিখ আন্তর্জাতিক চলচ্চিত্র উৎসবেও প্রদর্শিত হয়েছে। কর্মজীবনে তিনি একজন স্থপতি ও ব্যবসায়ী। নির্ঝরের প্রথম পক্ষে এক পুত্রসন্তান আছে। তার নাম রৌদ্র সাকিব করিম। তিনি একাধারে স্থপতি, চলচ্চিত্রকার, আলোকচিত্রী, গীতিকার, সুরকার ও লেখক। তার কথা ও সুরে ১০১টি গানের সংকলন নিয়ে প্রথম অ্যালবাম ‘এক নির্ঝরের গান: ০০১’ ইতোমধ্যে শ্রোতাপ্রিয় হয়েছে। অ্যালবামটিতে নতুন ও পুরনো মিলিয়ে ৪৩ জন শিল্পী গানগুলোতে কণ্ঠ দিয়েছেন। তাড়না (২০০১) দ্য শ্যাডো গ্যাপ (২০০৩) খেয়াল (২০০৩) কহেন (২০০৪) তখন (২০০৪) এবং পরবাসী (২০০৪) তিনি (২০০৫) মানুষ (২০০৬) কয়টা (২০০৬) আসছে (২০০৬) আহা! (২০০৭) নমুনা আহা! ছবিটি পরিচালনা করে শ্রেষ্ঠত্বের স্বীকৃতি স্বরুপ পরিচালক এনামুল করিম নির্ঝর ২০০৭ সালে শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করেন। এছাড়াও স্থাপত্যকলার জন্যে এনামুল করিম নির্ঝর পেয়েছেন জাতীয় ও আন্তর্জাতিক পুরস্কার। পুরস্কৃত হয়েছেন আলোকচিত্রের জন্যেও। "বিয়ে করলেন নির্ঝর-অপি করিম"। ২১ জুলাই ২০১৬। সংগ্রহের তারিখ ১৩ ডিসেম্বর ২০১৭।  মেহেদী মাসুদ (১৩ জানুয়ারি ২০১৬)। "বাবা-ছেলে দুজনেই গিটার বাজাতে ভালোবাসেন"। প্রথম আলো অনলাইন। সংগ্রহের তারিখ ১৩ ডিসেম্বর ২০১৭।  ওবায়দুল হক তুহিন (০৪ নভেম্বর ২০১৭)। "এক নির্ঝরের গান: আমি থেকে আমরা হওয়ার প্রয়াস"। চ্যানেল আই অনলাইন। সংগ্রহের তারিখ ১৩ ডিসেম্বর ২০১৭।  এখানে তারিখের মান পরীক্ষা করুন: |তারিখ= (সাহায্য) বাংলা ম্যুভি ডাটাবেজ-এ এনামুল করিম নির্ঝর নির্ঝরের জীবনী কখনো বলতে হয়নি পড়তে বসো[স্থায়ীভাবে অকার্যকর সংযোগ] - সাপ্তাহিক
স্বপ্নডানায়

স্বপ্নডানায় ২০০৭ সালে মুক্তিপ্রাপ্ত বাংলাদেশী চলচ্চিত্র। পরিচালনা করেছেন গোলাম রাব্বানী বিপ্লব। ২০০৮ সালে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে এই ছবিটি নিবেদন করা হয়েছিল। লোকে তাকে বলে ফজলু কবিরাজ। আসলে সে হাটে হাটে মলম বিক্রি করে। তার সহযোগী দশ বছরের ছেলে রতন। একদিন হাট শেষে রতনের জন্য প্যান্ট কিনতে ফজলু পুরানো কাপড়ের দোকানে যায়। প্যান্ট কেনার পর তার পকেটে কিছু বিদেশী নোট পায়। এই নোটের দেশী মূল্যমান কত হবে, চিন্তায় পড়ে সে, স্বপ্ন দেখে তার পরিবার। টাকার মালিক হবার স্বপ্নে তার জীবনযাত্রা বদলে যায়, কাছের মানুষদের সাথে সম্পর্কের অবনতি হয়। মাহমুদুজ্জামান বাবু - ফজলু রোকেয়া প্রাচী - মা ফজলুর রহমান বাবু - সিরাজ শামিমা ইসলাম তুষ্টি - রেহানা রতন - রতন সোমা - আসমা গোলাম রাজুল বাবু - মোমেনা চৌধুরী - শাহ আলম কিরণ - শ্যামলী - স্বপ্নডানায় চলচ্চিত্রের সঙ্গীত পরিচালনা করেছেন বাপ্পা মজুমদার ও ছবির নির্মাতা গোলাম রাব্বানী বিপ্লব। Films On the Wings of Dreams - Palm Springs International Film Society "স্বপ্নডানায় (২০০৭)"। সংগ্রহের তারিখ ২০১৬-০১-৩০।  স্বপ্নডানায় - অফিসিয়াল ওয়েবসাইট ইন্টারনেট মুভি ডেটাবেজে স্বপ্নডানায় (ইংরেজি) স্বপ্নডানায় ওয়েব্যাক মেশিনে আর্কাইভকৃত ১০ মার্চ ২০১৬ তারিখে - রটেন টমেটোস স্বপ্নডানায় - নিউ ইয়র্ক টাইম্‌স
রাওয়ালপিন্ডি বিভাগ

রাওয়ালপিন্ডি বিভাগ পাকিস্তানের পাঞ্জাব প্রদেশের প্রশাসনিক উপবিভাগগুলির মধ্যে একটি ছিল, যেটি যুক্তরাষ্ট্রীয় এবং প্রাদেশিক নিম্নস্থ পর্যায়ের তৃতীয় স্তরের সরকার কর্তৃক গঠন করা হয়েছিল। বিভাগগুলি ৪র্থ পর্যায়ের সরকার কর্তৃক জেলা হিসেবে গঠন করা হয়েছিল, কিন্তু ২০০০ সালে স্থানীয় সরকার এটিকে সংস্কার করে প্রশাসনিক বিভাগকে বিলুপ্ত করে ৩য় পর্যায়ের সরকার নতুন জেলা হিসেবে উন্মোচিত হয়। "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২০১৭-০৮-২৯ তারিখে মূল (পিডিএফ) থেকে আর্কাইভ করা।  Divisions/Districts of Pakistan ওয়েব্যাক মেশিনে আর্কাইভকৃত ৩০ সেপ্টেম্বর ২০০৬ তারিখে Note: Although divisions as an administrative structure has been abolished, the election commission of Pakistan still groups districts under the division names
গোলাম রাব্বানী বিপ্লব

গোলাম রাব্বানী বিপ্লব একজন বাংলাদেশী চলচ্চিত্র পরিচালক। ২০০৭ সালে মুক্তিপ্রাপ্ত স্বপ্নডানায় চলচ্চিত্র পরিচালনার মাধ্যমে তিনি এ পেশায় যোগদান করেন। এবং ২০০৯ সালে তিনি আরেকটি ব্যতিক্রমধর্মী ছবি বৃত্তের বাইরে পরিচালনা করেন। গোলাম রাব্বানী বিপ্লব - ইন্টারনেট মুভি ডেটাবেজ [১] [২]
মানিক চন্দ্র সাহা

মানিক চন্দ্র সাহা (১৯৫৮ - ১৫ জানুয়ারী ২০০৪) ছিলেন একজন বাংলাদেশী সাংবাদিক। ২০০৯ সালে বাংলাদেশ সরকার তাকে সাংবাদিকতায় মরণোত্তর একুশে পদক প্রদান করে। কর্মজীবনে তিনি খুলনা প্রেসক্লাবের সভাপতি, দৈনিক সংবাদ ও একুশে টেলিভিশনের খুলনা ব্যুরোপ্রধান ও বিবিসি বাংলা বিভাগের অবদানকারী হিসেবে দায়িত্ব পালন করেন। ২০০৪ সালের ১৫ জানুয়ারি খুলনা প্রেসক্লাবের কাছে ছোট মির্জাপুর সড়কে (বর্তমানে মানিক সাহা সড়ক) প্রবেশের মুখে সন্ত্রাসীদের বোমা হামলায় নিহত হন। তার হত্যার মামলায় ৩০ নভেম্বর ২০১৬ সালে আদালত নয় আসামিকে যাবজ্জীবন সাজা দেয় ও খালাস দেয় দুইজনকে। একুশে পদক (২০০৯) একুশে পদকপ্রাপ্ত সুধীবৃন্দ ও প্রতিষ্ঠান (পিডিএফ)। সংস্কৃতি বিষয়ক মন্ত্রণালয়। পৃষ্ঠা ৪। ১২ সেপ্টেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জুন ২০১৪।  "সাংবাদিক মানিক সাহা হত্যা মামলার রায় আজ"। এনটিভি অনলাইন। ৩০ নভেম্বর ২০১৬। [স্থায়ীভাবে অকার্যকর সংযোগ] "মানিক সাহার মৃত্যুবার্ষিকী আজ"। www.prothom-alo.com। ১৫ জানুয়ারি ২০১১। ১৫ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৯।  "মানিক সাহা হত্যা মামলায় ৯ জনের যাবজ্জীবন কারাদণ্ড"। সমকাল। ৩০ নভেম্বর ২০১৬।  সাংবাদিক মানিক সাহা স্মারকগ্রন্থ, ২০০৬
মুজাফফারাবাদ (দ্ব্যর্থতা নিরসন)

মুজাফ্ফরাবাদ পাকিস্তানের আজাদ কাশ্মীরের একটি শহর। মুজাফ্ফরাবাদ বলতে আর যা যা বোঝানো হতে পারে - মুজাফফারাবাদ জেলা মুজাফফারাবাদ বিমানবন্দর মুজাফফারাবাদ দুর্গ মুজাফফারাবাদ কলেজ এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইয়োজেফ ফন স্টার্নবের্গ

ইয়োজেফ ফন স্টার্নবের্গ ([Josef von Sternberg, অ্যামেরিকায় জোসেফ স্টার্নবার্গ নামে পরিচিত] ত্রুটি: {{Lang-xx}}: text has italic markup (সাহায্য)) (২৯শে মে, ১৮৯৪ - ২২শে ডিসেম্বর, ১৯৬৯) ছিলেন অস্ট্রীয়-মার্কিন চলচ্চিত্র পরিচালক। প্রথম দিককার auteur চলচ্চিত্র নির্মাতাদের মধ্যে তিনি অন্যতম। পরিচালনা ছাড়াও নিজের ছবির অনেক কাজ করতেন, যেমন: চিত্রগ্রহণ, রচনা এবং সম্পাদনা। পরবর্তী যুগের পরিচালকদের স্টার্নবের্গের ছবির বিশেষ প্রভাব পরীলক্ষিত হয়। সবচেয়ে বেশি প্রভাব লক্ষ করা যায় নয়ার চলচ্চিত্র আন্দোলনে। mise-en-scene, আলোকসজ্জা এবং মৃদু লেন্সের ব্যবহারে তিনি ছিলেন অদ্বিতীয়। তার আন্তর্জাতিকভাবে বিপুল জনপ্রিয়তা পাওয়া চলচ্চিত্রগুলোর মধ্যে রয়েছে দ্য ব্লু অ্যাঞ্জেল (১৯৩০), আন্ডারওয়ার্ল্ড (১৯২৭)। তিনি মরক্কো (১৯৩০) এবং সাংহাই এক্সপ্রেস (১৯৩২) এর জন্য শ্রেষ্ঠ পরিচালকের জন্য একাডেমি পুরস্কারের জন্য মনোনীত হন। Sarris, 1998. P. 219 Weinberg, 1967. P. 34: "... the genre it so eloquently established started a vogue that lasted an entire generation until the outbreak of the Second World War ..." Sarris, 1966. P. 15: "... the first in a tradition" of the [gangster] genre. Sarris, 1998. p. 499 ইন্টারনেট মুভি ডেটাবেজে Josef von Sternberg (ইংরেজি) Senses Of Cinema: Josef von Sternberg Josef von Sternberg's Photo & Gravesite ইয়োজেফ ফন স্টার্নবের্গ - রটেন টম্যাটোস
হাভিয়ের বারদেম

হাভিয়ের আনহেল এনসিনাস বারদেম (স্পেনীয়: Javier Ángel Encinas Bardem; জন্ম: ১ মার্চ ১৯৬৯) হলেন একজন স্পেনীয় অভিনেতা। তিনি বিফোর নাইট ফলস্‌ (২০০০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কারের মনোনয়ন লাভ করেন, তিনি প্রথম স্পেনীয় হিসেবে অস্কারের মনোনয়ন লাভ করেন। ২০০৭ সালে কোয়েন ভ্রাতৃদ্বয়ের নো কান্ট্রি ফর ওল্ড মেন চলচ্চিত্রে গুপ্তহন্তা আন্তোন শিগুর চরিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে অস্কার অর্জন করেন, তিনি প্রথম স্পেনীয় হিসেবে অস্কার লাভ করেন। এছাড়া তিনি এই কাজের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। তিনি বিউতিফুল (২০১০) চলচ্চিত্রে অভিনয় করে শ্রেষ্ঠ অভিনেতা বিভাগে তার তৃতীয় একাডেমি পুরস্কারের মনোনয়ন লাভ করেন। এছাড়া তিনি হামোন, হামোন (১৯৯২), বোকা আ বোকা (১৯৯৫), কার্নে ত্রেমুলা (১৯৯৭), মার আদেনত্রো (২০০৪), ভিকি ক্রিস্তিনা বার্সেলোনা (২০০৮), লোস লুনেস আল সোল চলচ্চিত্রে অভিনয় করে সমাদৃত হন। তিনি জেমস বন্ড চলচ্চিত্র ধারাবাহিকের স্কাইফল (২০১২) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। "Monitor"। Entertainment Weekly (1248)। ১ মার্চ ২০১৩। পৃষ্ঠা 25।  "The lowdown on Penelope Cruz's actor husband Javier Bardem"। দ্য সান (ইংরেজি ভাষায়)। ৯ মে ২০১৮। সংগ্রহের তারিখ ১ মার্চ ২০১৯।  ব্রানার, রাইসা (২৫ ফেব্রুয়ারি ২০১৯)। "Javier Bardem Had the Absolute Most Fun at the Oscars"। টাইম (ইংরেজি ভাষায়)। সংগ্রহের তারিখ ১ মার্চ ২০১৯।  উইকিমিডিয়া কমন্সে হাভিয়ের বারদেম সংক্রান্ত মিডিয়া রয়েছে। ইন্টারনেট মুভি ডেটাবেজে হাভিয়ের বারদেম  (ইংরেজি) রটেন টম্যাটোসে হাভিয়ের বারদেম (ইংরেজি)
অটো প্রেমিঙার

অটো লুডভিগ প্রেমিঙার (জার্মান: Otto Ludwig Preminger /ˈprɛmɪndʒər/) (৫ই ডিসেম্বর, ১৯০৬ - ২৩শে এপ্রিল, ১৯৮৬) ছিলেন অস্ট্রীয় চলচ্চিত্র পরিচালক। তিনি ক্যারিয়ারের একপ র্যায়ে অস্ট্রিয়া থেকে হলিউডে চলে আসেন এবং এখানে প্রায় ৩৫টি পূর্ণদৈর্ঘ্য ছবি নির্মাণ করেন। তার সিনেমা ক্যারিয়ার ছিল প্রায় ৫ দশকের। লরা -র (১৯৪৪) মত খুব স্টাইলিশ নয়ার ছবি নির্মাণের জন্যই সবচেয়ে জনপ্রিয় হয়েছেন। ১৯৫০ ও ৬০-এর দশকে বেশ কিছু বিখ্যাত উপন্যাস ও মঞ্চ নাটককে চলচ্চিত্রায়িত করেন। এগুলোর মধ্যে তৎকালীন অ্যামেরিকায় ট্যাবু হিসেবে বিবেচিত কিছু বিষয় স্থান পেয়েছিল। প্রেমিঙারের এ ধরনের ট্যাবু চিত্রায়নের কারণেই সেন্সরের সীমানা হ্রাস পায়। তার ছবিতে যে ট্যাবুগুলো স্থান পেয়েছিল তা হল মাদকাসক্তি (দ্য ম্যান উইথ দ্য গোল্ডেন আর্ম, ১৯৫৫), ধর্ষণ (অ্যানাটমি অফ আ মার্ডার, ১৯৫৯) এবং সমকামিতা (অ্যাডভাইস অ্যান্ড কনসেন্ট, ১৯৬২)। তিনি দুইবার সেরা পরিচালক হিসেবে একাডেমি পুরস্কার মনোনয়ন লাভ করেছিলেন। "Preminger"। The American Heritage Dictionary of the English Language (Fourth সংস্করণ)। Houghton Mifflin। ২০০৪।  "RootsWeb: Database Index"। Ssdi.rootsweb.ancestry.com। সংগ্রহের তারিখ ১৭ জুলাই ২০১৬।  ইন্টারনেট মুভি ডেটাবেজে Otto Preminger (ইংরেজি) Cinema Retro: Keir Dullea Recalls Starring in Preminger's Bunny Lake is Missing অটো লুডভিগ প্রেমিঙার - রটেন টম্যাটোস
জানকার্লো জাননিনি

জানকার্লো জাননিনি (ইতালীয় উচ্চারণ: [dʒaŋˈkarlo dʒanˈniːni]; জন্ম: ১ আগস্ট ১৯৪২) হলেন একজন ইতালীয় অভিনেতা ও কণ্ঠ অভিনেতা। তিনি ১৯৬৫ সালে ফাঙ্গো সুল্লা মেত্রোপোলি দিয়ে চলচ্চিত্র জীবন শুরু করেন। পরবর্তী কালে তিনি ইতালীয় পরিচালক লিনা ভের্টমুলারের পরিচালনায় কয়েকটি চলচ্চিত্রে কাজ করে খ্যাতি লাভ করেন, তন্মধ্যে উল্লেখযোগ্য হল মিমি মেতাললুর্জিকো ফেরিতো নেল্লোনোরে (১৯৭২); লাভ অ্যান্ড অ্যানার্কি (১৯৭৩), যার জন্য তিনি কান চলচ্চিত্র উৎসবের শ্রেষ্ঠ অভিনেতার পুরস্কার অর্জন করেন; ত্রাভোলতি দা উন ইনসোলিতো ফাতে নেল্লাজ্জুররো মারে দাগোসতো (১৯৭৪); এবং পাসকালিনো সেত্তেবেল্লেজ্জে (১৯৭৫), যার জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি চারবার শ্রেষ্ঠ অভিনেতা বিভাগে দাভিদ দি দোনাতেল্লো এবং তিনবার শ্রেষ্ঠ অভিনেতা বিভাগে ও দুইবার শ্রেষ্ঠ পার্শ্ব অভিনেতা বিভাগে নাস্ত্রো দারজেন্তো অর্জন করেন। ইতালির বাইরে তিনি জেমস বন্ড চলচ্চিত্র ধারাবাহিকের ক্যাসিনো রয়্যাল (২০০৬) ও কোয়ান্টাম অব সোলেস (২০০৮) এবং ফ্রান্সিস ফোর্ড কোপলা]]র নিউ ইয়র্ক স্টোরিজ এবং রিডলি স্কটের হ্যানিবল চলচ্চিত্রে অভিনয় করেন। এছাড়া তাকে জর্জ ক্লুনির ক্যাচ টুয়েন্টি টু টিভি ধারাবাহিকে তাকে দেখা যায়। ভিভারেল্লি, নিক (২১ মে ২০১৮)। "Giancarlo Giannini Joins George Clooney's 'Catch-22'"। ভ্যারাইটি (ইংরেজি ভাষায়)। সংগ্রহের তারিখ ১ মার্চ ২০১৯।  উইকিমিডিয়া কমন্সে জানকার্লো জাননিনি সংক্রান্ত মিডিয়া রয়েছে। ইন্টারনেট মুভি ডেটাবেজে জানকার্লো জাননিনি  (ইংরেজি) রটেন টম্যাটোসে জানকার্লো জাননিনি (ইংরেজি)